
12. april 2011
Med. nr. 11/2011
Ordinær generalforsamling i Topdanmark 12. april 2011

Den ordinære generalforsamling blev gennemført i henhold til den udsendte dagsor​den, og årsrapporten med bestyrelsens forslag til anvendelse af årsresultatet blev god​kendt. 

Hermed vedtog generalforsamlingen bestyrelsens forslag om, at selskabets aktiekapital nedsættes med i alt 840.654 stk. egne aktier. Kapitalnedsættelsen sker til kurs 736,29, og der overføres således i alt 618.965.842 kr. fra selskabets bundne kapital til de frie reserver.

Kapitalnedsættelsen anmeldes til Erhvervs- og Selskabsstyrelsen den 13. april 2011. Når kapitalnedsættelsen er endeligt gennemført, vil aktiekapitalen være 148.258.960 kr.

Endvidere blev bestyrelsens forslag om aflønningspolitik i Topdanmark koncernen in​klusive overordnede retningslinjer for incitamentsaflønning vedtaget.
Samtlige generalforsamlingsvalgte bestyrelsesmedlemmer – Anders Knutsen, Jens Maaløe, Michael Pram Rasmussen, Annette Sadolin, Søren Thorup Sørensen og Knud J. Vest – blev genvalgt. 
Charlotte Hougaard blev genvalgt som medarbejdervalgt koncernrepræsentant ved medarbejdervalget den 28. marts 2011 (jf. selskabsmeddelelse nr. 09/2011). Trine Zappe og Desirée Schultz, der blev nyvalgt, indtrådte i bestyrelsen. 
Bestyrelsen har konstitueret sig med bestyrelsesformand Michael Pram Rasmussen som formand og bestyrelsesformand Anders Knutsen som næstformand. 
Anders Knutsen er udtrådt af revisionsudvalget og Søren Thorup Sørensen valgt som nyt medlem af udvalget, som herefter består af Michael Pram Rasmussen, Annette Sadolin og Søren Thorup Sørensen. Bestyrelsen har valgt Søren Thorup Sørensen som ny formand for revisionsudvalget.
Bestyrelsen har nedsat et aflønningsudvalg bestående af Michael Pram Rasmussen og Anders Knutsen.

Selskabets revisor, Deloitte, Statsautoriseret Revisionsaktieselskab, blev genvalgt.

Den modelmæssige resultatprognose for 2011 er uændret på 1.100-1,200 mio. kr. (jf. selskabsmeddelelse nr. 05/2011) under forudsætning af et aktieafkast på 7,0 % p.a. og uændrede valutakurser i forhold til niveauet den 25. februar 2011. Herudover forud​sættes det, at afkastet af de rentebærende fordringer, der afdækker de diskonterede hensættelser, netop er tilstrækkeligt til at dække diskontering og kursreguleringer af hensættelserne, mens de resterende rentebærende fordringer forudsættes at give et afkast på 3,73 % (den risikofri rente med et tillæg på 2,0 pct.point).
For 2011 forventes ligeledes et uændret tilbagekøb af egne aktier på 1.300 mio. kr. svarende til en udlodningsprocent på 11,8. På nuværende tidspunkt er der tilbagekøbt Topdanmark-aktier for 578 mio. kr. Der resterer således 722 mio. kr. af tilbagekøbspro​grammet for 2011.
Eventuelle henvendelser:

Steffen Heegaard, Kommunikations- og IR-direktør 
Mobil: 4025 3524

